Diari Oficial de la Generalitat Valenciana


Sumari del DOGV 5059, del 28-07-2005 (2005/8130)

Procediment civil número 193/2005. Cèdula de notificació.
---------------------------------------------------------

### Dades del document

Número de DOGV
:   5059

Data del DOGV
:   28-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8130


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Procediment civil número 193/2005. Cèdula de notificació. [2005/Q8130]
  
Procediment: assumpte civil 193/2005
  
Montserrat Isabel Cabrera, secretària del Jutjat de Primera Instància número 7 de Castelló de la Plana.
  
Al juí a què es fa referència s'ha dictat la resolució el text de la qual, literalment, diu així:
  
«Interlocutòria número 777/2005
  
Castelló de la Plana, 4 de juliol de 2005
  
Antecedents de fet
  
1. En data 17 de febrer de 2005, el lletrat de la Generalitat Valenciana, en representació de l'entitat pública a què fan referència els articles 172, 173 i 176.2 del Codi Civil d'acord amb la Llei Orgànica 1/1996, de 15 de gener, de Protecció al Menor, i la disposició addicional primera de la Llei 21/1987, de 11 de novembre, va presentar sol·licitud de proposta prèvia d'adopció del menor d'edat Roberto Oprea.
  
2. Admesa a tràmit la sol·licitud, es va registrar amb el número 193/2005, i els adoptants n'hi van prestar el consentiment, va ser oïda la mare biològica (la filiació paterna no consta) ja que es trobava sotmesa en causa de privació de la pàtria potestat, la qual havia sigut citada a través d'edictes pel fet de trobar-se en parador ignorat.
  
3. El ministeri fiscal va informar en el sentit de considerar procedent l'adopció del menor d'edat pel fet de ser el més adequat a l'interés del menor, segons l'informe de data 28 de juny de 2005.
  
Fonaments jurídics
  
Únic. L'article 175 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptand, i requerix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil, en l'article 177, manifesta: ?haurà de consentir l'adopció, en presència del jutge, l'adoptant o adoptants?, i establix així mateix que ?hauran d'assentir a l'adopció en la forma establida en la Llei d'Enjudiciament Civil: 2. Els pares de l'adoptand que no es trobe emancipat, tret que estigueren privats de la pàtria potestat per sentència ferma o sotmesos en causa legal per a esta privació?. D'acord amb l'article 177.3 del Codi Civil ?hauran de ser simplement oïts pel jutge: 1. Els pares que no hagen sigut privats de la pàtria potestat, quan el seu assentiment no siga necessari per a l'adopció?. L'article 1.825 de la Llei d'Enjudiciament Civil de 1881, vigent d'acord amb el que disposa la disposició derogatòria única de la Llei d'Enjudiciament Civil, de 7 de gener de 2000, establix que totes estes actuacions es practicaran amb la intervenció del ministeri fiscal, que haurà d'emetre el corresponent informe. L'article 108 del Codi Civil determina que ?la filiació matrimonial i la no matrimonial, així com l'adoptiva, produïxen els mateixos efectes, d'acord amb les disposicions d'este codi?; l'article 109 del mateix cos legal disposa que ?la filiació determina els cognoms d'acord amb el que disposa la llei?.
  
En este cas concorren tots els requisits exposats anteriorment, ja que tal i com es desprén de la documentació que consta en les actuacions, tant els adoptants com l'adoptand tenen les edats requerides per la llei. S'han observat també els tràmits exigits, els adoptants han consentit l'adopció mitjançant la compareixença de data 6 de maig de 2005, i s'ha oït la mare biològica pel fet d'estar sotmesa en causa de privació de la pàtria potestat. La filiació paterna es desconeix. El ministeri fiscal va informar favorablement quant a la procedència de l'adopció tal i com consta documentat en la causa. Per tot això s'ha de constituir l'adopció en els termes sol·licitats, amb les conseqüències inherents a esta constitució, i servar la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.
  
Part dispositiva
  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, acorde:
  
L'adopció del menor d'edat Roberto Oprea, nascut a Castelló de la Plana, en data 29 de juny de 2004, segons la interlocutòria del Registre Civil de Castelló de la Plana, de 12 de gener de 2005, dictat en l'expedient 1.502/2004-A, a favor del matrimoni proposat pel Consell d'Adopció de Menors (expedient núm. 4/2001-N), tot això en interés del menor. Determineu els cognoms del menor en la forma legalment establida.
  
Una vegada ferma esta resolució, notifiqueu-la mitjançant un exhort a l'encarregat del Registre Civil de Castelló de la Plana a fi que procedisca a la inscripció de l'adopció al marge de la inscripció de naixement de l'adoptat, després d'això s'arxivarà este expedient.
  
Notifiqueu esta resolució al promotor de l'expedient, a la mare biològica i al ministeri fiscal, i feu-los saber que contra esta resolució s'hi pot interposar un recurs d'apel·lació en el termini de cinc dies. Per a la notificació a la mare biològica, en parador ignorat, expediu edictes que es publicaran al tauler d'anuncis d'este jutjat i en el Diari Oficial de la Generalitat Valenciana.
  
Uniu esta resolució al llibre d'actuacions definitives d'este jutjat, i deixeu testimoniatge en actuacions.
  
Esta és la meua interlocutòria, que pronuncie, mane i firme».
  
Atés el desconeixement de l'actual domicili o residència de la mare biològica, Gica Georgeta Oprea, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el butlletí oficial de la Generalitat Valenciana per a portar a efecte la diligència de notificació.